ലഖിംപൂര് സംഘര്ഷം: കോണ്ഗ്രസിന്റെ മൗനവ്രത പ്രതിഷേധം ഇന്ന് ന്യൂഡല്ഹി: ലഖിംപൂര് ഖേരിയില് സംഭവത്തില് കോണ്ഗ്രസ് ആഹ്വാനം ചെയ്ത രാജ്യ വ്യാപക മൗനവ്രത പ്രതിഷേധം ഇന്ന് നടക്കും.കേസില് പ്രതിചേര്ക്കപ്പെട്ട ആശിഷ് മിശ്രയുടെ പിതാവ് കേന്ദ്രമന്ത്രി അജയ് മിശ്രയെ മന്ത്രിസഭയില് നിന്നും പുറത്താക്കണമെന്ന് ആവശ്യപ്പെട്ടാണ് രാജ്യവ്യാപകമായി കോണ്ഗ്രസ് മൗനവ്രത പ്രക്ഷോഭം നടത്തുന്നത്.ഇന്ന് രാവിലെ 10 മുതല് ഒരു മണി വരെ എല്ലാ സംസ്ഥാനങ്ങളിലും രാജ്ഭവനുകള്ക്കു മുന്നിലും കേന്ദ്ര സര്ക്കാര് ഓഫിസുകള്ക്ക് മുന്നിലും കോണ്ഗ്രസ് പ്രദേശ് കമ്മിറ്റികളുടെ ആഭിമുഖ്യത്തില് മൗനവ്രത പ്രക്ഷോഭം നടത്തും. മുതിര്ന്ന നേതാക്കളും, എംപിമാരും, എംഎല്എമാരും, പാര്ട്ടി ഭാരവാഹികളും മൗനവ്രതത്തില് പങ്കുചേരുമെന്ന് കോണ്ഗ്രസ് ജനറല് സെക്രട്ടറി കെസി വേണുഗോപാല് എംപി നേരത്തെ അറിയിച്ചിരുന്നു.